Rikunarita-ORG/Wikinium huggingface dataset:
# Skala (rozlišovacia stránka)

**Skala** môže byť:

* izolovaný kus tvrdej horniny, pozri skala
* film USA z roku 1996, pozri Skala (film)
* krasová planina v Slovenskom raji, pozri Skala (planina)
* vrch v Slovenskom raji, pozri Skala (vrch v Spišsko-gemerskom krase)
* časť obce Skalka nad Váhom, pozri Skala (Skalka nad Váhom)

## Pozri aj

* Skála
* Skalka
* Skalička
* Skalice

Symbol rozcestia

*Toto je rozlišovacia stránka. Obsahuje odkazy na rozličné stránky, ktoré by mohli mať rovnaký názov.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
# Tón

Za tón je považovaný každý zvuk so stálou frekvenciou. Tón je základným stavebným kameňom všetkej hudby a tóny zaujímajú v hudbe väčšinu priestoru.

Základnými vlastnosťami tónu sú:

* výška – tá je daná frekvenciou
* dĺžka – ako dlho tón znie
* sila (hlasitosť) – je určená amplitúdou
* farba – tá je daná pomerom medzi alikvótnymi tónmi – závisí na hudobnom nástroji, ktorý tón vydáva

## Frekvencia tónov

Jednotlivé rôzne tóny sa líšia frekvenciou. Ľudské ucho ale nevníma rozdiel frekvencií dvoch tónov ako aritmetický rozdiel, ale vníma frekvenciu logaritmicky a teda konštantný vnemový rozdiel zodpovedá konštantnému podielu frekvencií. Napríklad tón s dvojnásobnou frekvenciou znie pre ľudské ucho o jednu oktávu vyššie.

Preto by mohol byť každý tón označený svojou frekvenciou. Pretože by ale v praxi bolo takéto označenie veľmi nepohodlné, uvádza sa frekvencia len pre tzv. *komorné a'*, ktoré má frekvenciu 440 Hz. V hudbe sa totiž jednotlivé tóny označujú písmenami.

## Hudobné tóny

Vibrácie a stojaté vlnenie na strune, základnej frekvencie a prvých šesť vyšších harmonických.
Okrem základnej frekvencie vyludzuje hudobný nástroj aj vyššie harmonické frekvencie. Základná frekvencia je najnižšia frekvencia periodického priebehu signálu. V hudbe je základný tón (fundament) najnižšiu vnímaný tón, ktorý je prítomný. V termínológie superpozície sínusových signálov (vo Fourierovej rade) je základná frekvencia najnižšia frekvencia sínusového priebehu v súčte. Základná frekvencia sa obvykle označuje f0 (alebo FF). Keby nebolo vyšších harmonických tak by nebol žiaden rozdiel medzi *komorným a'* na klavíri a sínusovým signálom alebo pílovým signálom s frekvenciou 440 Hz. Hudobníci tieto rozdiely nazývajú farba tónu. Z tohto pohľadu je najzaujímavejším hudobným nástrojom ľudský hlas, ktorý musí prelaďovať medzi tónmi spojito. Pokiaľ falošný spev rozoznajú všetci, jemné nepresnosti v intonácii sú pre spevákov typické. Absolútne čistý spev po čase zneje strojovo.

## Šramoty

Zvuky, ktoré nemajú pravidelný frekvenčný priebeh sa hudobne nazývajú šramoty. Aj tie majú v hudbe svojej využitie, hoci sú oproti tónom zastúpené výrazne menej. Výnimku tvoria niektoré druhy etnickej a populárnej hudby.

## Základné tóny

Poznáme 7 základných tónov: c, d, e, f, g, a, h.

Najmenšou, bežne v hudbe používanou vzdialenosťou medzi dvomi tónmi, je **poltón**. Medzi základnými tónmi nie sú vzdialenosti vždy rovnako veľké. Medzi niektorými tónmi je vzdialenosť dvoch poltónov, medzi inými vzdialenosť len jedného poltónu. Vzdialenosť medzi jednotlivými tónmi totiž nie je určená fyzikálne alebo matematicky, ale je určená **ľúbozvučnosťou**. Táto ľubozvučnosť je pre človeka prirodzená a objavila sa omnoho skôr ako hudobné značenie, alebo hudobná teória.

Tóny sa zapisujú do **notovej osnovy** ako noty. Tá má 5 liniek.

na obrázku sú tri chyby, správne má byť :

C = 65,41 Hz

g4 = 3135,96 Hz

a4 = 3520,00 Hz

## Referencie

## Pozri aj

* farba tónu
* akord
* hudobná stupnica
* nota
# Mol

**Mol** môže byť:

* staršie: jednotka SI, pozri mól (jednotka SI)
* značka pre jednotku SI, pozri pod mól (jednotka SI)
* hudobná stupnica alebo tónina s malou terciou od základného tónu, pozri molová stupnica
* obec v Belgicku, pozri Mol (Belgicko)
* mesto v Srbsku, pozri Mol (Srbsko)
* belgický výrobca úžitkových vozidiel, pozri Mol (firma)
* osoba:
	+ Linda de Mol, TV moderátorka v Nemecku
	+ John de Mol, mediálny podnikateľ
	+ John de Mol sen, spevák šlágrov
	+ Simon Mol, kamerunský emigrant, spisovateľ a šíriteľ víru HIV

**.mol** je chemický súborový formát MDL Molfile

**MOL** môže byť:

* Mac-on-Linux, "open source virtual machine program" na spustenie Mac OS (alebo Mac OS X) na počítačoch Power PC Linux
* Manned Orbiting Laboratory, projekt United States Air Force na programu letu ľudí do vesmíru
* Method of Levels, v psychoterapii
* Mitsui O.S.K. Lines, japonská firma
* Magyar Olaj- és Gázipari Nyrt., maďarská firma
* Molde Airport (Årø), kód IATA
* Märkisch-Oderland, krajinský okres v Nemecku

## Pozri aj

* MOL Liga – hokejová liga

Symbol rozcestia

*Toto je rozlišovacia stránka. Obsahuje odkazy na rozličné stránky, ktoré by mohli mať rovnaký názov.*

Ak ste sa sem dostali cez odkaz v článku, prosím, vráťte sa a opravte ho tak, aby odkazoval priamo na najvhodnejší význam.
# Poltón (hudba)

Poltón c-des
**Poltón** (ang. *semitone*) je najmenšia vzdialenosť vo výške dvoch tónov používaných v našej hudbe. Poltón je tiež najmenšia vzdialenosť medzi dvoma tónmi, ktorú je možno zahrať na klávesový nástroj. Poltón je interval malej sekundy (c-des), tzv. diatonický poltón, alebo zväčšenej primy (c-cis alebo c-ces), tzv. chromatický poltón. Na sláčikových (husle) alebo strunových (gitara) nástrojoch je možné vhodným umiestnením prsta na hmatník zahrať aj menšie vzdialenosti tónov ako poltón, ktoré sa bez ohľadu na svoju vzdialenosť nazývajú štvrťtóny. *Sensu stricto* je štvrťtón jeden diel z oktávy rozdelenej nie na 12 dielov (poltóny), ale na 24 rovnakých dielov, čiže polovica poltónu.

Násobky poltónu majú charakteristické názvy:

* dva poltóny sa nazývajú celý tón, ide napríklad o interval c-d, ktorý je tvorený dvoma poltónmi,
* hiatus je tvorený troma poltónmi, vzniká v harmonickej molovej stupnici medzi VI. a VII. stupňom, ide o zväčšenú sekundu,
* tritón je tvorený šiestimi poltónmi, vzniká lýdickej stupnici zvýšením čistej kvarty na zväčšenú kvartu alebo znížením čistej kvinty na zmenšenú kvintu.

## Referencie

## Pozri aj

* chromatický poltón
* diatonický poltón
* celý tón
* hiatus
* štvrťtón
* tritón
# Kvintakord

Zľava doprava: durový kvintakord C dur, molový kvintakord c mol, zmenšený kvintakord (tvorený dvoma malými terciami a teda zmenšenou kvintou) zväčšený kvintakord (tvorený dvoma veľkými terciami, a teda zväčšenou kvintou).
**Kvintakord** je akord, ktorý je súzvukom troch tónov, ktoré sú v terciovej príbuznosti, pričom krajné tóny kvintakordu tvoria interval kvinty.

Kvintakord postavený na prvom tóne stupnice je základným akordom tóniny, je to súzvuk prvého (primy), tretieho (tercie) a piateho (kvinty) tónu stupnice, akord zachováva predznamenanie danej tóniny. V závislosti od intervalov medzi základným tónom a ostatnými tónmi kvintakordy poznáme durové, molové, zväčšené a zmenšené.

Od kvintakordu možno tvoriť obraty prvý obrat sa nazýva sextakord (6) a druhý kvartsextakord (6/4). Príklad: kvintakord, sextakord, kvartsextakord (c-e-g, e-g-c, g-c-e)

## Referencie
# Dominanta (hudba)

**Dominanta** je hudobný výraz, ktorý označuje
piaty tón diatonickej stupnice alebo súzvuk na ňom postavený.
Medzi tonikou a dominantou je teda vzdialenosť čistej kvinty.

V stupnici C dur (to je tá stupnica, ktorá znie, pokiaľ sa začne na tóne C a hrá sa iba na biele klávesy klavíra) je dominantou nota G. Dominantný kvintakord je súzvuk G-H-D. V hudobnej teórii sa dominantný súzvuk označuje písmenom D alebo rímskou číslicou V (durový) alebo v (molový).

Spolu s tonikou a subdominantou tvorí základné harmonické funkcie.

## Pozri aj

* Harmónia
* Subdominanta
* Tonika (hudba)
* Kadencia

## Zdroj

*Tento článok je čiastočný alebo úplný preklad článku Dominanta (hudba) na českej Wikipédii.*
# Hudobná teória

**Hudobná teória** je časť muzikológie zahrnujúca hudobnoteoretické disciplíny, ktoré sa zameriavajú na výskum synchronických aspektov hudby alebo hudobnej kultúry.

## Externé odkazy

* FILIT – zdroj, z ktorého pôvodne čerpal tento článok.
# Harmónia (náuka)

**Harmónia** je hudobná náuka, ktorá sa zaoberá homofóniou, teda ide o teóriu zaoberajúcu sa akordmi a ich spojovaním do hudobného umeleckého diela. Akordy naberajú svoju hudobnú funkciu v danej tónine, čiže akordy sa líšia svojou funkciou v závislosti od tóniny. Tonálna harmónia je teóriou tóniny. Najširšom slova zmysle sa harmónia dá definovať ako tvorba a rozvádzanie akordického napätia.

## Referencie
# Tonika (hudba)

**Tonika** je hudobný pojem, označujúci základný tón stupnice resp. tóniny. K tonike sa vzťahujú základné akordy príslušnej tóniny (kvintakord, sextakord, kvartsextakord). Hlavná melódia hudobnej skladby tiež často tonikou končí. Tonika je 1. stupeň v stupnici.

## Pozri aj

* Dominanta (hudba)
* Subdominanta

## Zdroj

*Tento článok je čiastočný alebo úplný preklad článku Tónika na českej Wikipédii.*
# Subdominanta

**Subdominanta** (spodná dominanta) je hudobný pojem, ktorý označuje
štvrtý tón diatonickej stupnice alebo súzvuk na ňom postavený.

Nazýva sa subdominanta preto, že je v rovnakej vzdialenosti pod tonikou v akej je dominanta nad ňou – v intervale čistej kvinty. Medzi tonikou a subdominantou je teda vzdialenosť čistej kvarty.

V stupnici C dur (to je tá stupnica, ktorá znie, pokiaľ sa začne na tóne C a hrá sa iba na biele klávesy klavíra) je subdominantou nota F. Subdominantný kvintakord je súzvuk F-A-C. V hudobnej teórii sa subdominantný súzvuk označuje písmenom S alebo rímskou číslicou IV (durový) alebo iv (molový).

Spolu s tonikou a dominantou tvorí základné harmonické funkcie.

## Pozri aj

* Harmónia
* Dominanta
* Tonika
* Kadencia

## Zdroj

*Tento článok je čiastočný alebo úplný preklad článku Subdominanta na českej Wikipédii.*
# Citlivý tón

Citlivé tóny (červené) v durovej stupnici
**Citlivý tón** (ang. leading tone) je siedny stupeň stupnice, ktorý sa kvôli tonálnemu cíteniu rozvádza do základného tónu. Všeobecnejšie, citlivý tón je taký tón, ktorý javí snahu postupovať k inému tónu poltónovým postupom. Tercia dominantného kvintakordu je najčasstejším citlivým tónom, ktorý sa rozvádza nahor do toniky. Molová subdominanta obsahuje klesajúci citlivý tón, ktorý javí snahu klesa o poltón na kvintu toniky.

## Referencie